Diari Oficial de la Generalitat Valenciana


Sumari del DOGV 2779, del 27-06-1996 (1996/838591)

RESOLUCIÓ de 20 de juny de 1996, de la Direcció General del Secretariat del Govern de la Conselleria de Presidència de la Generalitat Valenciana, per la qual es disposa la publicació del Conveni Marc entre la Generalitat Valenciana i la Diputació Provincial de Castelló per al desenvolupament i la inversió.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2779

Data del DOGV
:   27-06-1996

Secció del DOGV
:   ALTRES DISPOSICIONS

Número del document
:   1996/838591


Data del document
:   20-06-1996

Organisme emissor
:   Presidència de la Generalitat

Tipus de document
:   Resolució

RESOLUCIó de 20 de juny de 1996, de la Direcció General del Secretariat del Govern de la Conselleria de Presidència de la Generalitat Valenciana, per la qual es disposa la publicació del Conveni Marc entre la Generalitat Valenciana i la Diputació Provincial de Castelló per al desenvolupament i la inversió.   
Subscrit, després de la tramitació prèvia reglamentària, entre la Generalitat Valenciana i la Diputació Provincial de Castelló, el dia 16 de gener de 1996, un conveni marc per al desenvolupament i la inversió, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0391/96, i que figura com a annex d'aquesta resolució.  
València, 20 de juny de 1996. La directora general del Secretariat del Govern: Catalina Escuin Palop.  
Conveni marc entre la Generalitat Valenciana i la Diputació Provincial de Castelló per al Desenvolupament i la Inversió  
València, 16 de gener de 1996  
REUNITS  
D'una part, el M. Hble. Sr. Eduardo Zaplana, president de la Generalitat Valenciana, que actua en l'exercici del seu càrrec i en representació de la Generalitat Valenciana, facultat per a l'aprovació del conveni per l'Acord del Consell de la Generalitat Valenciana de 16 de gener de 1996;  
I d'una altra, l'Il·lm. Sr. Carlos Fabra Carreras, president de la Diputació Provincial de Castelló, que actua en l'exercici del seu càrrec i en representació de la Diputació Provincial de Castelló  
MANIFESTEN  
El 16 de gener de 1996, el president de la Generalitat Valenciana i el president de la Diputació Provincial de Castelló signen aquest conveni de cooperació tendent a canalitzar inversions a la província de Castelló.   
Aquest conveni de cooperació s'emmarca en l'aspiració de vertebració i descentralització defensada per l'actual administració autonòmica.  
Com a conseqüència d'això, es proposa la subscripció entre la Generalitat Valenciana i la Diputació Provincial de Castelló del conveni següent:  
ESTIPULACIONS  
Primera  
Aquest Conveni Marc entre la Generalitat Valenciana i la Diputació Provincial de Castelló s'estableix per a aconseguir una major coordinació institucional i una conjunció d'esforços en l'execució de projectes en benefici dels interessos dels ciutadans.  
Segona  
La Generalitat Valenciana es compromet, a finançar fins a un import màxim de quatre mil milions (5.908.655.503) de pessetes els projectes dirigits a la millora i el desenvolupament de la província de Castelló.  
Els esmentats projectes abastaran aspectes diversos en atenció a les necessitats i prioritats de la província. L'esforç inversor inversor emanat d'aquest compromís es dirigirà fonamentalment a les matèries següents:  
a) Conselleria d'Obres Públiques, Urbanisme i Transport  
1. Pla de Depuradores per als Municipis Menuts. (\*)  
2. Mesures urgents contra la sequera.  
3. Xarxa viària.  
4. Aportació al Pla Provincial d'Obres i Serveis.   
(\*) Les depuradores quedaran a càrrec de la Generalitat Valenciana.  
b) Conselleria de Cultura, Educació I Ciència  
1. Museu provincial.  
2. Patronat de ceràmica.  
3. Conveni d'educació especial.  
4. Pla d'esports.  
c) Conselleria de Sanitat i Consum  
1. Aportacions a hospitals.  
d) Conselleria d'Indústria i Comerç  
1. Pla d'Electrificació Rural.  
e) Conselleria d'Agricultura i Medi Ambient  
1. Abocador per al medi ambient.  
2. Mesures urgents contra la sequera.  
Tercera  
El finançament d'aquest conveni es durà a terme a través de diverses línies de subvenció, ateses les característiques del projecte i les institucions a què afecta, però en tot cas, serà beneficiària, la Diputació Provincial de Castelló de la Plana i es necessitarà, prèviament, l'aprovació de la conselleria corresponent.  
   
Quarta  
Els projectes que s'hagen realitzat amb les ajudes finançades restaran en propietat de la Diputació Provincial de Castelló, excepte les inversions destinades al Pla de Depuradores per als Menuts Municipis, que seran propietat de la Generalitat Valenciana.  
Cinquena  
Les obligacions derivades del present conveni es faran efectives mitjançant la subscripció de convenis singulars d'execució, que seran subscrits pel president de la Diputació Provincial de Castelló, i pel representant o representants de les conselleries de la Generalitat Valenciana, segons corresponga a la matèria i a l'àmbit competencial.  
Sisena  
L'acord quedarà condicionat a la capacitat econòmica de la Generalitat Valenciana, i a qualsevol altre requisit legal exigible o necessari.  
Setena  
El conveni entra en vigor en la data de la signatura. Podrà extingir-se per acord entre les parts, o en el cas que alguna d'elles incomplisca alguna de les seues clàusules.  
I com a prova de conformitat amb totes les clàusules anteriors, els compareixents firmen per triplicat en el lloc i la data indicada.  
El president de la Generalitat Valenciana,  
Eduardo Zaplana Hernández-Soro   
El president de la Diputació Provincial de Castelló,  
Carlos Fabra Carreras